Národná ulica (Žilina)

Národná ulica (bývalá Masarykova ulica, ľudovo Masaryčka) je ulica v Žiline. 

Je dlhá asi  a je súčasťou pešej zóny v centre mesta. Z pohľadu počtu ľudí je najfrekventovanejšou ulicou v meste. Začína pri železničnej stanici, s ktorou je spojená podchodom, a končí pri námestí A. Hlinku. Sídlia tu viaceré firmy, reštaurácie a obchody.

 Dejiny 
Ulica vznikla počas výstavby železničnej stanice na Košicko-bohumínskej železnici, na jej prepojenie so starým mestom.História Národnej ulice Po vybudovaní Považskej železnice z Bratislavy a Trenčína v roku 1883 sa z mesta stal významný dopravný uzol, čo podnietilo rozvoj priemyslu a obchodu. Prvé domy tu boli vybudované v roku 1895, po čom nasledoval rýchly rozvoj tejto časti mesta. V čase sprevádzkovania Rajeckej železnice v roku 1899 patrila Žilina už k významným centrám horného Uhorska a Národná ulica sa stala frekventovaným korzom mesta. Pokým v roku 1900 malo mesto 5 000 obyvateľov, o 11 rokov neskôr to už bolo 11 000, prevažne slovenských obyvateľov. 

Na Národnej ulici sídlila od roku 1919 aj Šrobárova vláda, ktorá bola neskôr presunutá do Bratislavy. Až do 60. rokov bola ulica prejazdná pre dopravu, pričom južným okrajom cez Námestie Andreja Hlinku viedla hlavná cesta na Bratislavu i Čadcu. 

V roku 2013 prebehla rozsiahla rekonštrukcia ulice. Ulica získala nové líniové odvodnenie, dlažbu, mobiliár a osvetlenie.

 Referencie 

 Iné projekty 

 Externé odkazy 
 Fotogaléria na zilina-galery.sk

 Zdroj 
 Ulica na mape mesta

Kategória:Ulice v Žiline